title: 2014/7/UE: Deċiżjoni tal-Kunsill tal- 5 ta’ Diċembru 2013 dwar l-iffirmar, f'isem l-Unjoni, u l-applikazzjoni provviżorja tal-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, li jikkonċerna Ftehim Qafas bejn l-Unjoni Ewropea u l-Ġeorġja, dwar il-prinċipji ġenerali għall-parteċipazzjoni tal-Ġeorġja fil-programmi tal-Unjoni

text:
                  11.1.2014

                  MT

                  Il-Ġurnal Uffiċjali tal-Unjoni Ewropea

                  L 8/1

         DEĊIŻJONI TAL-KUNSILL
         tal-5 ta’ Diċembru 2013
         dwar l-iffirmar, f'isem l-Unjoni, u l-applikazzjoni provviżorja tal-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, li jikkonċerna Ftehim Qafas bejn l-Unjoni Ewropea u l-Ġeorġja, dwar il-prinċipji ġenerali għall-parteċipazzjoni tal-Ġeorġja fil-programmi tal-Unjoni
         (2014/7/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 212 flimkien mal-Artikolu 218(5) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Fit-18 ta’ Ġunju 2007, il-Kunsill awtorizza lill-Kummissjoni biex tinnegozja Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra (1), li jikkonċerna Ftehim Qafas bejn l-Unjoni Ewropea u l-Ġeorġja, dwar il-prinċipji ġenerali għall-parteċipazzjoni tal-Ġeorġja fil-programmi tal-Unjoni (“il-Protokoll”).

                     (2)

                     In-negozjati ġew konklużi.

                     (3)

                     L-objettiv tal-Protokoll huwa li jistabbilixxi r-regoli finanzjarji u tekniċi li jippermettu lill-Ġeorġja tipparteċipa f'ċerti programmi tal-Unjoni. Il-qafas orizzontali stabbilit mill-Protokoll jikkostitwixxi miżura ta' kooperazzjoni ekonomika, finanzjarja u teknika li tippermetti li l-aċċess għall-għajnuna, b'mod partikolari għajnuna finanzjarja, jiġi pprovdut mill-Unjoni skont il-programmi tal-Unjoni. Dan il-qafas japplika biss għal dawk il-programmi tal-Unjoni li għalihom l-atti legali rilevanti kostituttivi jipprevedu l-possibbiltà ta' parteċipazzjoni tal-Ġeorġja. L-iffirmar u l-applikazzjoni provviżorja tal-Protokoll għalhekk ma jinvolvux l-eżerċizzju tas-setgħat taħt id-diversi politiki settorjali segwiti mill-programmi, li huma eżerċitati meta jiġu stabbiliti l-programmi.

                     (4)

                     Il-Protokoll għandu jiġi ffirmat f'isem l-Unjoni u għandu jiġi applikat fuq bażi provviżorja mid-data tal-iffirmar tiegħu sa meta jitlestew il-proċeduri għall-konklużjoni tiegħu,

               ADOTTA DIN ID-DEĊIŻJONI:

            Artikolu 1
            L-iffirmar f'isem l-Unjoni tal-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, li jikkonċerna Ftehim Qafas bejn l-Unjoni Ewropea u l-Ġeorġja, dwar il-prinċipji ġenerali għall-parteċipazzjoni tal-Ġeorġja fil-programmi tal-Unjoni (“il-Protokoll”) huwa b’dan awtorizzat, soġġett għall-konklużjoni tal-imsemmi Protokoll.
            It-test tal-Protokoll huwa mehmuż ma' din id-Deċiżjoni.

            Artikolu 2
            Il-President tal-Kunsill huwa b’dan awtorizzat li jinnomina l-persuna jew persuni bis-setgħa li jiffirmaw il-Protokoll f’isem l-Unjoni.

            Artikolu 3
            Il-Protokoll għandu jiġi applikat fuq bażi provviżorja mid-data tal-iffirmar tiegħu (2), sa meta jitlestew il-proċeduri għall-konklużjoni tiegħu.

            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, il-5 ta’ Diċembru 2013.

                  Għall-Kunsill

                  Il-President

               D. A. BARAKAUSKAS

            (1)  ĠU L 205, 4.8.1999, p. 3.

            (2)  Id-data tal-firma tal-Protokoll ser tiġi ppubblikata f'Il Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2013/18/UE: Deċiżjoni tal-Parlament Ewropew u tal-Kunsill tat- 12 ta’ Diċembru 2012 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2012/005/SE/Saab mill-Isvezja)

text:
               12.1.2013

               MT

               Il-Ġurnal Uffiċjali tal-Unjoni Ewropea

               L 8/17

         DEĊIŻJONI TAL-PARLAMENT EWROPEW U TAL-KUNSILL
   tat-12 ta’ Diċembru 2012
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2012/005/SE/Saab mill-Isvezja)
   (2013/18/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   Wara li kkunsidraw il-proposta tal-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lill-ħaddiema li ngħataw is-sensja minħabba bidliet strutturali kbar fix-xejriet kummerċjali dinjija b’riżultat tal-globalizzazzjoni u biex dawn jiġu megħjuna fir-riintegrazzjoni tagħhom fis-suq tax-xogħol.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (3)

               L-Isvezja ppreżentat applikazzjoni biex timmobilizza l-FEG, fir-rigward tas-sensji fl-intrapriża Saab Automobile SA, waħda mis-sussidjarji tagħha u 16 mill-fornituri tagħha, fil-25 ta’ Mejju 2012 u ssupplimentatha b’tagħrif addizzjonali sal-20 ta’ Awwissu 2012. Din l-applikazzjoni hi konformi mar-rekwiżiti biex jiġu determinati l-kontribuzzjonijiet finanzjarji kif stipulati fl-Artikolu 10 tar-Regolament (KE) Nru 1927/2006. Il-Kummissjoni għalhekk, tipproponi li jiġi mmobilizzat l-ammont ta’ EUR 5 454 560.

               (4)

               Il-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa mill-Isvezja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta’ Aġġustament għall-Globalizzazzjoni (FEG) għandu jiġi mobilizzat biex jipprovdi s-somma ta’ EUR 5 454 560 f’approprjazzjonijiet ta’ impenn u ta’ pagament.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, it-12 ta’ Diċembru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni tal-Kunsill tat- 12 ta’ Diċembru 2014 li tadotta l-pożizzjoni tal-Kunsill dwar l-abbozz ta' baġit emendatorju Nru 8 tal-Unjoni Ewropea għas-sena finanzjarja 2014

text:
               20.12.2014

               MT

               Il-Ġurnal Uffiċjali tal-Unjoni Ewropea

               C 461/20

         DEĊIŻJONI TAL-KUNSILL
   tat-12 ta’ Diċembru 2014
   li tadotta l-pożizzjoni tal-Kunsill dwar l-abbozz ta' baġit emendatorju Nru 8 tal-Unjoni Ewropea għas-sena finanzjarja 2014
   (2014/C 461/12)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (KE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2014 kien adottat definittivament fl-20 ta' Novembru 2013 (2),

               —

               fit-28 ta' Novembru 2014, il-Kummissjoni ppreżentat proposta li fiha l-abbozz ta' baġit emendatorju Nru 8 għall-baġit ġenerali għas-sena finanzjarja 2014,

               —

               minħabba l-fatt li l-abbozz ta' baġit emendatorju Nru 8 għall-baġit ġenerali għall-2014 jeħtieġ li jiġi adottat mingħajr dewmien, huwa ġġustifikat li jitqassar, f'konformità mal-Artikolu 3(3) tar-Regoli ta' Proċedura tal-Kunsill, il-perijodu ta' tmien ġimgħat għall-informazzjoni tal-Parlamenti Nazzjonali, kif ukoll il-perijodu ta' għaxart ijiem previst biex il-punt jitpoġġa fuq l-aġenda proviżorja tal-Kunsill, stabbiliti fl-Artikolu 4 tal-Protokoll Nru 1,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta' baġit emendatorju Nru 8 tal-Unjoni Ewropea għas-sena finanzjarja 2014 ġiet adottata fit-12 ta' Diċembru 2014.
   Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, it-12 ta' Diċembru 2014.

            Għall-Kunsill

            Il-President

         S. GIANNINI

      (1)  ĠU L 298, 26.10.2012, p. 1.

      (2)  ĠU L 51, 20.2.2014, p. 1, b'rettifika fil-ĠU L 111, 15.4.2014, p. 96, ĠU L 124, 25.4.2014, p. 30 u ĠU L 322, 7.11.2014, p. 1.


title: Deċiżjoni tal-Kunsill tal- 1 ta’ Diċembru 2009 li tistabbilixxi l-kondizzjonijiet ta’ impjieg tas-Segretarju Ġenerali tal-Kunsill tal-Unjoni Ewropea

text:
               9.12.2009

               MT

               Il-Ġurnal Uffiċjali tal-Unjoni Ewropea

               L 322/38

         DEĊIŻJONI TAL-KUNSILL
   tal-1 ta’ Diċembru 2009
   li tistabbilixxi l-kondizzjonijiet ta’ impjieg tas-Segretarju Ġenerali tal-Kunsill tal-Unjoni Ewropea
   (2009/912/UE)
   IL-KUNSILL TAL-UNJONI EWROPEA,
   B’kont meħud tat-Trattat dwar il-Funzjonament tal-Unjoni Ewropea, u b’mod partikolari l-Artikolu 243 tiegħu,
   Billi għandhom jiġu stabbiliti l-kondizzjonijiet tal-impjieg għas-Segretarju Ġenerali tal-Kunsill tal-Unjoni Ewropea;
   ADOTTA DIN ID-DEĊIŻJONI:
   Artikolu 1
   Is-Segretarju Ġenerali tal-Kunsill tal-Unjoni Ewropea għandu jirċievi salarju bażiku ekwivalenti għal dak ta’ uffiċjal tal-Unjoni Ewropea fil-grad 16 it-tielet pass, multiplikat b’100 %. Hu jew hi għandhom jirċievu l-allowances tal-familja u l-allowances l-oħra previsti fir-Regolamenti tal-Persunal tal-Uffiċjali tal-Unjoni Ewropea (1).
   Hu jew hi għandhom ukoll ikunu intitolati għal arranġamenti għar-rimbors ta’ spejjeż għas-sigurtà soċjali stabbiliti b’analoġija ma’ dawk previsti fir-Regolamenti tal-Personal u l-Artikolu 17 tal-Anness VII tar-Regolamenti tal-Persunal għandu japplika għalih jew għaliha b’analoġija.
   Artikolu 2
   Ir-remunerazzjoni msemmija fl-ewwel paragrafu tal-Artikolu 1 għandha tkun soġġetta għall-piż iddeterminat mill-Kunsill skont l-Artikoli 64 u 65 tar-Regolamenti tal-Persunal tal-Uffiċjali tal-Unjoni Ewropea għall-uffiċjali impjegati fil-Belġju.
   Artikolu 3
   Is-Segretarju Ġenerali tal-Kunsill tal-Unjoni Ewropea għandu jkun intitolat għal allowance ta’ residenza stabbilita skont l-Artikolu 4 tar-Regolament tal-Kunsill (KEE, Euratom, KEFA) Nru 2290/77 tat-18 ta’ Ottubru 1977 li jiddetermina l-emolumenti tal-membri tal-Qorti tal-Awdituri (2), u għal arranġamenti ta’ pensjoni u allowance transitorja fil-każ ta’ tmiem ta’ servizz stabbiliti b’analoġija ma’ dawk previsti f’dak ir-Regolament.
   Artikolu 4
   Ir-Regolament tal-Kunsill (KEE, Euratom, KEFA) Nru 260/68 tad-29 ta’ Frar 1968 li jistabbilixxi l-kondizzjonijiet u l-proċedura għall-applikar tat-taxxa għall-benefiċċju tal-Komunitajiet Ewropej (3) għandu japplika għas-Segretarju Ġenerali tal-Kunsill tal-Unjoni Ewropea.
   Artikolu 5
   Jekk ma jiġix iddikjarat mod ieħor f’din id-Deċiżjoni, l-Artikoli 11 sa 14 u l-Artikolu 17 tal-Protokoll dwar il-Privileġġi u l-Immunitajiet tal-Unjoni Ewropea u d-dispożizzjonijiet rilevanti tar-Regolamenti tal-Persunal tal-Uffiċjali tal-Unjoni Ewropea, bl-eċċezzjoni tal-Artikolu 52 tiegħu, għandhom japplikaw għas-Segretarju Ġenerali tal-Kunsill tal-Unjoni Ewropea.
   Artikolu 6
   Din id-Deċiżjoni għandha tapplika mill-1 ta’ Diċembru 2009.
   Għandha tiġi notifikata lis-Segretarju Ġenerali tal-Kunsill tal-Unjoni Ewropea mill-President tal-Kunsill.
   Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Diċembru 2009.

            Ghall-Kunsill

            Il-President

         B. ASK

      (1)  Ir-Regolament (KEE Euratom, KEFA) Nru 259/68 (ĠU L 56, 4.3.1968, p. 1).

      (2)  ĠU L 268, 20.10.1977, p. 1.

      (3)  ĠU L 56, 4.3.1968, p. 8.


title: Id-Deċiżjoni tal-Kunsill ta' l-24 ta' Marzu 1997 li tirrigwarda l-eliminazzjoni ta' dazji minn fuq prodotti tekonoloġiċi ta' l-informatika

text:
Avviż Legali Importanti

|

31997D0359

Official Journal L 155 , 12/06/1997 P. 0001 - 0002

		Id-Deċiżjoni tal-Kunsillta' l-24 ta' Marzu 1997 [1]li tirrigwarda l-eliminazzjoni ta' dazji minn fuq prodotti tekonoloġiċi ta' l-informatika(97/359/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 flimkien ma' l-Artikolu 228(2), l-ewwel sentenza tiegħu,Wara li kkunsidra l-proposta mill-Kummissjoni,Billi fl-Aġenda l-ġdida Transatlantika adottata fil-konferenza UE-SU f'Madrid fit-13 ta' Diċembru 1995, ġie deċiż li għandu jsir tentattiv sabiex jiġi konkluż Ftehim dwar Teknoloġija ta' l-Informatika;Billi, wara xi rapporti mill-Kummissjoni dwar il-konsultazzjonijiet ta' tfittxija tagħha ma' pajjiżi terzi, fis-16 ta' Novembru 1996, il-Kunsill iddeċieda li jiftaħ negozjati ma' pajjiżi terzi bil-għan li jiġi konkluż Ftehim dwar Teknoloġija ta' l-Informatika;Billi fit-13 ta' Diċembru 1996, fl-ewwel Konferenza ta' l-Organizzazzjoni Dinjija tal-Kummerċ f'Singapor, ġiet adottata Dikjarazzjoni Ministerjali dwar kummerċ fi prodotti tekonoloġiċi ta' l-informatika; billi d-Dikjarazzjoni tistabilixxi ċerti pre-kondizzjonijiet għall-implimentazzjoni ta' l-eliminazzjoni ta' tariffi għal prodotti teknoloġiċi ta' l-informatika; billi dawn il-pre-kondizzjonijiet ġew sodisfatti;Billi d-Dikjarazzjoni Ministerjali dwar kummerċ fi prodotti teknoloġiċi ta' l-informatika flimkien ma' l-annessi u d-dokumenti mehmuża jikkostitwixxu l-Ftehim dwar kummerċ fi prodotti teknoloġiċi ta' l-informatika;Billi l-Iskeda KE-ITA CXL, li timmodifika l-iskeda Komunitarja eżistenti, għandha tiġi sottomessa lill-Organizzazzjoni Dinjija tal-Kummerċ;Billi l-Ftehim dwar kummerċ fi prodotti teknoloġiċi ta' informatika flimkien mal-Komunikazzjoni dwar l-implimentazzjoni tiegħu għandu jiġi approvat f'isem il-Komunità,IDDEĊIEDA DAN LI ĠEJ:Artikolu 1Il-Ftehim dwar kummerċ fi prodotti teknoloġiċi ta' informatika flimkien mal-Komunikazzjoni dwar l-implimentazzjoni tiegħu għandu jiġi approvat f'isem il-Komunità.It-test tal-Ftehim u tal-Komunikazzjoni huwa mehmuż ma' din id- Deċiżjoni.Artikolu 2Kif meħtieġ mill-paragrafu 4 ta' l-Anness tad-Dikjarazzjoni Ministerjali dwar kummerċ fi prodotti teknoloġiċi ta' l-informatika, il-Kunsill:(i) jinnota li parteċipanti li jirrapresentaw madwar 90 fil-mija tal-kummerċ dinji fi prodotti tekonoloġiċi ta' informatika innotifikaw l-aċċettazzjoni tagħhom; u(ii) japprova, f'isem il-Komunità, it-talbiet fi stadji differenti tal-parteċipanti fl-ITA.Artikolu 3Il-Kunsill jawtorizza lill-Kummissjoni sabiex din tissottometti lill-Organizzazzjoni Dinjija tal-Kummerċ il-modifiki għall-iskeda Komunitarja kif stipulata fl-Iskeda KE-IT CXL li tinsab fil-Ftehim anness.Artikolu 4Il-President tal-Kunsill għandu, f'isem il-Komunità, jagħti n-notifika msemmija fid-Dikjarazzjoni Ministerjali.Artikolu 5Din id-Deċisjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fi Brussel, fl-24 ta' Marzu 1997.F'isem il-KunsillIl-PresidentH. Van Mierlo[1] It-test konsolidat ta' din id-Deċisjoni jinkorpora korrezzjonijiet approvati mill-Kunsill fl-14 ta' Mejju 1997--------------------------------------------------


title: 2008/598/KE: Deċiżjoni tal-Kummissjoni tal- 25 ta' Ġunju 2008 li temenda d-Deċiżjoni 2004/706/KE fir-rigward tal-lista tal-membri tal-Forum Ewropew dwar it-Tmexxija Korporattiva

text:
               22.7.2008

               MT

               Il-Ġurnal Uffiċjali ta’ l-Unjoni Ewropea

               L 193/12

         DEĊIŻJONI TAL-KUMMISSJONI
   tal-25 ta' Ġunju 2008
   li temenda d-Deċiżjoni 2004/706/KE fir-rigward tal-lista tal-membri tal-Forum Ewropew dwar it-Tmexxija Korporattiva
   (2008/598/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Bħala waħda mill-azzjonijiet imħabbra fil-Pjan ta’ Azzjoni tal-Kummissjoni dwar il-Modernizzazzjoni tal-Liġi tal-Kumpaniji u t-Titjib tat-Tmexxija Korporattiva ta’ Mejju 2003 (1), il-Forum Ewropew dwar it-Tmexxija Korporattiva twaqqaf bid-Deċiżjoni tal-Kummissjoni Nru 2004/706/KE (2).

               (2)

               L-għan tal-Forum Ewropew dwar it-Tmexxija Korporattiva huwa li jħeġġeġ l-identifikazzjoni u l-iskambju ta’ l-aħjar prattiki li jeżistu fl-Istati Membri sabiex jiżgura livell għoli ta’ tmexxija korporattiva fl-Unjoni Ewropea kollha u sabiex iservi ta’ korp ta’ riflessjoni u dibattitu, li jagħti pariri lill-Kummissjoni dwar il-qasam tat-tmexxija korporattiva.

               (3)

               Il-Forum Ewropew dwar it-Tmexxija Korporattiva, fit-tliet snin li ilu jeżisti, kellu sehem sinifikanti fid-diskussjoni fl-Unjoni Ewropea dwar it-tmexxija korporattiva u ta kontribut importanti għall-ħidma tal-Kummissjoni f’dan il-qasam.

               (4)

               Il-mandat ta’ tliet snin tal-membri attwali spiċċa fis-17 ta’ Ottubru 2007. Skond l-Artikolu 4 tad-Deċiżjoni 2004/706/KE, il-membri għandhom jibqgħu jservu sakemm tittieħed deċiżjoni dwar is-sostituzzjoni jew it-tiġdid tal-ħatra tagħhom.

               (5)

               Il-lista tal-membri li tinsab fl-Anness għad-Deċiżjoni 2004/706/KE għandha għalhekk tinbidel b’lista ġdida ta’ membri għall-perjodu li jmiss ta’ tliet snin.

         IDDEĊIDIET KIF ĠEJ:
   Artikolu uniku
   Il-lista tal-membri li tinsab fl-Anness għad-Deċiżjoni tal-Kummissjoni tal-15 ta’ Ottubru 2004 għandha tinbidel bil-lista li tidher fl-Anness.

      Magħmula fi Brussell, 25 ta’ Ġunju 2008.

            Għall-Kummissjoni

         Charlie McCREEVY

            Membru tal-Kummissjoni

      (1)  COM(2003) 284 finali

      (2)  ĠU L 321, 22.10.2004, p. 53.

      ANNESS

                  —

                  Bistra Boeva,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  Jose Maria Garrido Garcia,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.